-møtirøð í Berøa í Saltangará 30. januar–01. februar Komandi vikuskiftið verður fundarøð i Berøa í Saltangará. Fyrireikararnir siga, at teir ynskja at síggja fólk í øllum aldursbólkum til møtini, tí tað verður nakað fyri øll, bæði ígjøgnum sang og talu. Tað verður felagssangurin, sum kemur at eyðkenna møtini. Ikki færri enn 13 talarar, sum koma alla staðni frá í landinum, koma at luttaka við tí, sum Harrin hevur lagt teimum á hjarta–kom tí og uppliva møtini persónliga og bjóða onkrum við! Eitt gjøgnumgangandi tema verður á møtunum: HEVUR EVANGELIIÐ MIST KRAFT SÍNA? Leygardagin verður bjóðað til drekka millum møtini, og sunnudagin verður bjóðað til nátturða millum møtini. Øll eru vælkomin at vera við til máltíðirnar, sum eru ókeypis. Fríggjadagin 30. Januar: Kl. 19.00: Evangeliskt møti. Dia á Roykheyggi og Pætur Hansen tala. Leygardagin 31. Januar: Kl. 16.00: Uppbyggingar møti. Johann Petersen og Oddfríður Petersen tala. “ Hann vildu fedrar okkara ikki akta, men koyrdu hann frá sær og vendu sær í hjarta sínum til Egyptalands.” (Samanhang/kontekst: Áp. 7,35-43v) Ísraelsfólk gekk um í Oyðimørkini. Tey upplivdu mangt og hvat av viðgongd og mótgongd. At tey til tíðir mistu móti, er væl skiljandi. Stundum hugsaðu tey aftur um tíðina í Egyptalandi, og høvdu hug at góðskriva síni gomlu tilveru í Egyptalandi nógv góð minnir, men gloymdu samstundis, at tað var har tey vóru trælir og fangar, og at tey als eingi rættindir høvdu av nøkrum slag, men vóru vanvird av øllum, og at teirra støða í Egyptalandi bara gjørdist verri og verri.